《人头山肃谒石壁清源真君像》
宋代·程公许

人头接剑门，濯濯危髻绾。
一峰表独立，层崖平若{产刂}。
有一伟丈夫，远莫辨眉眼。
异闻验清源，奇质自天产。
三生旧缘契，邂逅一笑莞。
江流怒未平，父功子其僝。
坐令老蛙缚，笑看离堆铲。
陆海擅两川，利百倍灞滻。
神圣杳难诘，事或载编简。
明德远矣哉，椒浆酌盈琖。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。